Nokså små, gule og svarte trebukker. Hannens antenner er kamformede og rundt to tredjedeler så lange som kroppen. Hodet er firkantet, kjevene ikke forstørrede. Pronotum er nærmest klokkeformet og svært blankt. Dekkvingene er parallellsidige med avrundede "skuldre", tett og kraftig punkterte med opphøyde lengderibber. På farge er hodet svart (kan ha en gul flekk i pannen), pronotum er svart (kan ha gule sider) mens dekkvingene er mønstret i gult og svart. Lårene kan være delvis rødgule, forøvrig er beina svarte.